钦定古今图书集成/明伦汇编/闺媛典/第061卷 > 饶宇棨妻张氏
## 钦定古今图书集成/明伦汇编/闺媛典/第061卷 > 饶宇棨妻张氏

按《进贤县志》：张氏，大学士张位孙女，尚宝丞大朴女。
年十七，归诸生饶宇棨，事翁姑孝谨，宗党内外翕然
称之。戊子秋，偕夫避兵河东，被执。兵将加夫以刃，氏
尽出钗钏求赎，兵卒害之。氏抢地悲恸，以敝席覆尸，
兵促与俱去，氏曰：“吾相门女尚书子妇，岂从汝行乎？”
遂触石死，兵叹息而去。三水县令罗仪则为文纪之。